আলিয়া ভট্টের প্রশংসায় পঞ্চমুখ কঙ্গনা রানাউত। আলিয়ার অভিনয়ে মুগ্ধ তিনি। শুধু তাই নয়, তাঁর কাজের জন্য সকলের গর্ব বোধ করা উচিত, মত কঙ্গনার।
কিছুদিন আগে ‘কফি উইথ কর্ণ’এ আলিয়া একটা প্রশ্ন ছুড়ে দিয়েছিলেন কঙ্গনার দিকে। সেটার জবাবও দিয়েছেন নায়িকা। কঙ্গনা বলেছেন, ‘‘আলিয়াকে খুব ভালবাসি। ও ভীষণ প্রতিভাবান এবং মিষ্টি একটা মেয়ে! আমি এতবার উড়ানে চেপে কোথায় যাই, সেটা জানতে চেয়েছে ও। ভাল প্রশ্ন, এতে রাগের কিছু নেই! আলিয়া এমন একজন যার সঙ্গে সহজেই মেশা যায়। আর আলিয়া তো এখন ভারতের অফিশিয়াল সুইটহার্ট।’’ আলিয়া খারাপ অভিনয় করতে পারেন বলে মনেই হয় না কঙ্গনার। তাই তাঁর ‘ডিয়ার জিন্দেগি’ না দেখেই কঙ্গনা জানালেন, আলিয়া নিশ্চিয়ই ভীষণ ভাল কাজ করেছেন। এমনিতে সকলের ভাল-খারাপ মুখের উপরেই বলে দেন কঙ্গনা। তাই আলিয়ার প্রশংসাও নিঃসংকোচেই সেরে ফেললেন নায়িকা।